කොමන්වේල්ත් බැංකු කුසලානය සඳහා ඊයේ පැවැති තරගය ජගත් එක්දින පිටියේ 3239 වැනි තරගය වූ අතර එයින් තරග 27 ක් මෙවැනි උණුසුම් තීරණයකින් නිමා වී ඇත.ලකුණු 237 ක ඉලක්කයක් අතැතිව පිටියට පැමිණි ඉන්දීය පිලේ පළමු කඩුලු 4 ලකුණු 118 ක් තුළ බිඳ වැටුණ ද පස්වැනි කඩුල්ලට ලකුණු 60 ක අනගි සම්න්ධතාවක් ගොඩනැගීමට ආරම්භක පිතිකරු ගෞතම් ගම්භීර් සහ නායක මහේන්ද්‍ර සිං දෝනි සමත් වූහ.මේ තරගාවලියේ සිය දෙවැනි අර්ධ ශතකය ලෙස ලකුණු 91 ක් රැස් කළ ගම්බීර් දුවද්දී දැවීයාමට හසුකර ගැනීමට නුවන් කුලසේකර සමත් විය.